CELEX: 62020TN0154
Language: mt
Date: 2020-03-19 00:00:00
Title: Kawża T-154/20: Rikors ippreżentat fid-19 ta’ Marzu 2020 – IY vs Il-Parlament

15.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 201/28
            
         
      Rikors ippreżentat fid-19 ta’ Marzu 2020 – IY vs Il-Parlament
      (Kawża T-154/20)
      (2020/C 201/39)
      Lingwa tal-kawża: il-Franċiż
      
         Partijiet
      
      
         Rikorrent: IY (rappreżentanti: T. Bontinck u A. Guillerme, avukati)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      prinċipalment:
      
                  —
               
               
                  tannulla d-deċiżjoni ta’ tkeċċija tar-rikorrenti tal-4 ta’ Lulju 2019;
               
            
                  —
               
               
                  tikkundanna lill-Parlament Ewropew għall-ħlas ta’ kumpens ta’ EUR 20 000 għad-danni morali subiti;
               
            
                  —
               
               
                  tikkundanna lill-Parlament Ewropew għall-ispejjeż;
               
            sussidjarjament:
      
                  —
               
               
                  tikkonstata l-illegalità tax-xoljiment tal-grupp politiku ENL;
               
            
                  —
               
               
                  konsegwentement, tannulla d-deċiżjoni ta’ tkeċċija tar-rikorrenti tal-4 ta’ Lulju 2019;
               
            
                  —
               
               
                  tikkundanna lill-Parlament Ewropew għall-ħlas ta’ kumpens ta’ EUR 20 000 għad-danni morali subiti;
               
            
                  —
               
               
                  tikkundanna lill-Parlament Ewropew għall-ispejjeż;
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka, prinċipalment, ħames motivi.
      
                  1.
               
               
                  L-ewwel motiv ibbażat fuq żball manifest ta’ evalwazzjoni. Ir-rikorrenti tqis li d-deċiżjoni ta’ tkeċċija, immotivata esklużivament mill-allegata dissoluzzjoni tal-grupp politiku Ewropew ENL, hija vvizzjata minn żball manifest ta’ evalwazzjoni.
               
            
                  2.
               
               
                  It-tieni motiv ibbażat fuq użu ħażin ta’ poter, peress li l-Parlament Ewropew uża s-setgħat tiegħu sabiex ipinġi sempliċi miżura ta’ bdil ta’ isem ta’ grupp politiku Ewropew bħala dissoluzzjoni ta’ grupp politiku.
               
            
                  3.
               
               
                  It-tielet motiv ibbażat fuq ksur tad-dritt għal smigħ. Ir-rikorrenti tqis li d-dritt tagħha li tinstema’ qabel it-teħid ta’ kull deċiżjoni ta’ tkeċċija ma ġiex osservat.
               
            
                  4.
               
               
                  Ir-raba’ motiv, ibbażat fuq ksur tal-prinċipju ta’ ugwaljanza fit-trattament, safejn il-Parlament applika proċeduri differenti lill-membri tal-persunal tal-grupp politiku allegatament xolt.
               
            
                  5.
               
               
                  Il-ħames motiv, ibbażat fuq ksur tal-prinċipju ta’ amministrazzjoni tajba u ta5 dmir ta’ premura.
               
            Sussidjarjament, ir-rikorrenti teċepixxi l-illegalità tad-deċiżjoni ta’ xoljiment tal-grupp politiku Ewropew ENL. Hija ssostni li peress li d-deċiżjoni ta’ xoljiment hija illegali, peress li hija vvizzjata minn żball manifest ta’ evalwazzjoni u minn użu ħażin ta’ poter, id-deċiżjoni ta’ tkeċċija, li hija bbażata esklużivament fuq dan ix-xoljiment, hija għalhekk ukoll illegali u għandha tiġi annullata.